Diari Oficial de la Generalitat Valenciana


Sumari del DOGV 8529, del 15-04-2019 (2019/3784)

RESOLUCIÓ de 10 d'abril de 2019, de la Conselleria d'Educació, Investigació, Cultura i Esport, per la qual es convoquen subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3784


Data del document
:   10-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 10 d'abril de 2019, de la Conselleria d'Educació, Investigació, Cultura i Esport, per la qual es convoquen subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte. [2019/3784]  
  
La Generalitat, dins del Pla d'igualtat d'oportunitats entre hòmens i dones, té entre els seus objectius potenciar iniciatives educatives i culturals en el sistema educatiu que afavorisquen la igualtat d'oportunitats.  
  
La Conselleria d'Educació, Investigació, Cultura i Esport considera convenient enfortir la vinculació entre la formació i el teixit productiu en la planificació i el desenvolupament de la Formació Professional, millorant l'aprofitament de les oportunitats laborals per a hòmens i dones en tots els àmbits de la vida, a través de mesures concretes dirigides a eliminar qualsevol discriminació.  
De conformitat amb el que preveu l'article 17.1 de la Llei 38/2003, de 17 de novembre, general de subvencions, i el que disposa l'article 164 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, mitjançant l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte (DOGV 7943, 23.12.2016).  
De conformitat amb la proposta de 8 de març de 2019, de la directora general de Formació Professional i Ensenyaments de Règim Especial, i d'acord amb l'apartat 3 de l'article 4 de l'Ordre 85/2016, de 20 de desembre, de la Conselleria d'Educació, Investigació, Cultura i Esport, i les competències atribuïdes en els articles 1 i 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, procedisc a dictar la resolució següent:  
  
  
Primer. Objecte i àmbit d'aplicació  
D'acord amb les bases reguladores aprovades mitjançant l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte (DOGV 7943, 23.12.16) -d'ara en avant, ordre de bases- l'objecte de la present resolució és convocar les dites subvencions per al curs 2018-2019.  
Les subvencions que es convoquen mitjançant la present resolució s'aplicaran a les alumnes matriculades l'any acadèmic 2018-2019 al primer curs dels cicles formatius de Formació Professional bàsica, cicles de grau mitjà o superior de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles, impartits en centres públics de l'àmbit territorial de la Comunitat Valenciana, que a continuació s'indiquen:  
a) Electricitat i Electrònica  
- Títol Professional Bàsic en Electricitat i Electrònica  
- Títol Professional Bàsic en Instal·lacions Electrotècniques i Mecànica  
- Tècnic en Instal·lacions de Telecomunicacions  
- Tècnic en Instal·lacions Elèctriques i Automàtiques  
- Tècnic Superior en Automatització i Robòtica Industrial  
- Tècnic Superior en Electromedicina Clínica  
- Tècnic Superior en Manteniment Electrònic  
- Tècnic Superior en Sistemes de Telecomunicacions i Informàtics  
  
- Tècnic Superior en Sistemes Electrotècnics i Automatitzats  
b) Energia i Aigua  
- Tècnic Superior en Eficiència Energètica i Energia Solar Tèrmica  
- Tècnic Superior en Energies Renovables  
c) Fabricació Mecànica  
- Títol Professional Bàsic en Fabricació d'Elements Metàl·lics  
- Títol Professional Bàsic en Fabricació i Muntatge  
- Tècnic en Conformació per Modelatge de Metalls i Polímers  
- Tècnic en Joieria  
- Tècnic en Mecanització  
- Tècnic en Soldadura i Caldereria  
- Tècnic Superior en Construccions Metàl·liques  
- Tècnic Superior en Disseny en Fabricació Mecànica  
- Tècnic Superior en Òptica i Protètica Ocular  
- Tècnic Superior en Programació de la producció en Fabricació Mecànica  
- Tècnic Superior en Programació de la Producció en Modelatge de Metalls i Polímers  
d) Instal·lació i Manteniment  
- Títol Professional Bàsic en Manteniment de Vivendes  
- Tècnic en Instal·lacions de Producció de Calor  
- Tècnic en Instal·lacions Frigorífiques i de Climatització  
- Tècnic en Manteniment Electromecànic  
- Tècnic Superior en Desplegament de Projectes d'Instal·lacions Tèrmiques i de Fluids  
- Tècnic Superior en Manteniment d'Instal·lacions Tèrmiques i de Fluids  
- Tècnic Superior en Mecatrònica Industrial  
- Tècnic Superior en Prevenció de Riscos Professionals  
e) Transport i Manteniment de Vehicles  
- Títol Professional Bàsic en Manteniment d'Embarcacions Esportives i de Recreació  
- Títol Professional Bàsic en Manteniment de Vehicles  
- Tècnic en Carrosseria  
- Tècnic en Conducció de Vehicles de Transport per Carretera  
- Tècnic en Electromecànica de Maquinària  
- Tècnic en Electromecànica de Vehicles Automòbils  
- Tècnic Superior en Automoció  
  
Segon. Beneficiàries i requisits que han de complir  
1. Podran tindre la condició de beneficiàries les sol·licitants que s'estableixen en l'article 2 de l'ordre de bases.  
2. Les beneficiàries hauran de reunir els requisits arreplegats en l'article 3 de l'ordre de bases.  
  
Tercer. Aplicació pressupostària i import de la convocatòria  
1. Les ajudes convocades es financen amb càrrec al capítol IV de la línia pressupostària S7416000 de l'aplicació pressupostària 58.59.61.610.33 amb un import màxim de 97.600 euros.  
2. L'import global màxim de 97.600 euros es distribuirà de forma equitativa entre totes les beneficiàries, de manera que cada beneficiària rebrà una quantitat idèntica sense sobrepassar el límit màxim de 600 euros i mínim de 390,40 euros. El nombre màxim de beques atorgades serà de 250.  
En cas d'excés de sol·licituds, les ajudes s'atorgaran per ordre alfabètic, tenint en compte la lletra determinada en el sorteig, realitzat per la direcció general amb competències en administració pública, pel qual es determina l'ordre d'intervenció dels/de les aspirants a totes les proves selectives que es realitzen l'any en curs, s'atorgaran ajudes fins a completar les 250 beques com a màxim.  
3. La subvenció prevista en la present convocatòria serà compatible amb qualssevol altres subvencions o beques que puguen obtindre les beneficiàries.  
  
Quart. Forma i termini de presentació de les sol·licituds  
1. La tramitació i presentació de sol·licituds s'han de realitzar preferentment per mitjans electrònics en la plataforma de tramitació de la GVA. Per a realitzar la tramitació electrònica, la persona sol·licitant pot fer servir qualsevol dels certificats admesos per la seu electrònica de la Generalitat. El punt d'accés a la tramitació electrònica és la seu electrònica de la Generalitat, accessible en el lloc web http://www.gva.es/es/inicio/procedimientos'id\_proc=14247.  
Tot i això, sense perjuí de poder fer-ho en un model normalitzat que figura en l'annex I de la present resolució en el Registre General de la Conselleria d'Educació, Investigació, Cultura i Esport (av. de Campanar, 32 € 46558 València) dirigit a la Direcció General de Formació Professional i Ensenyaments de Règim Especial.  
2. A la sol·licitud, tant mitjançant la tramitació electrònica com el Registre General de la Conselleria d'Educació, Investigació, Cultura i Esport, s'haurà d'adjuntar la documentació establida en l'article 6 de l'ordre de bases, i s'hauran d'omplir els annexos I a V que acompanyen la present resolució.  
3. El termini de presentació de les dites sol·licituds serà de l'1 de juliol de 2019 al 19 de juliol de 2019 ambdós inclosos.  
  
Cinqué. Terminis de resolució i notificació  
1. L'òrgan que resoldrà les sol·licituds de subvenció serà el que estableix l'article 5 de l'ordre de bases amb el contingut i la notificació que en aquest s'estableix.  
2. El termini màxim de resolució i notificació serà de sis mesos a comptar des de l'1 de juliol de 2019.  
3. Les resolucions adoptades sobre les sol·licituds de subvenció posen fi a la via administrativa i contra aquestes podrà interposar-se un recurs de reposició davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació o notificació, de conformitat amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació de la resolució, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Criteris de valoració de les sol·licituds  
El criteri de valoració únic és el compliment dels requisits de participació establits en l'apartat segon de la present resolució.  
  
En cas d'excés de sol·licituds, les ajudes s'atorgaran per ordre alfabètic, tenint en compte la lletra determinada en el sorteig, realitzat per la direcció general amb competències en administració pública, pel qual es determina l'ordre d'intervenció dels/de les aspirants a totes les proves selectives que es realitzen l'any en curs. S'atorgaran ajudes fins a completar el màxim establit en l'apartat tercer de la present resolució.  
  
  
Seté. Mitjà de notificació o publicació  
1. Vistes les sol·licituds presentades, la comissió de valoració establida en l'article 8 de l'ordre de bases comprovarà que reuneixen tots els requisits i elaborarà un informe que servirà de fonament perquè la Subdirecció General de Formació i Qualificació Professional eleve una proposta d'adjudicació de les ajudes a la directora general de Formació Professional i Ensenyaments de Règim Especial.  
D'acord amb la proposta formulada per la Subdirecció General de Formació i Qualificació Professional, la directora general de Formació Professional i Ensenyaments de Règim Especial resoldrà, per delegació del conseller d'Educació, Investigació, Cultura i Esport, d'acord amb el que estableix l'ordre de bases.  
2. Quan la sol·licitud no reunisca els requisits establits, es requerirà la interessada perquè, en el termini de 10 dies, esmene la falta o acompanye els documents preceptius, amb l'advertència que, si no ho fa, es considerarà que desisteix en la sol·licitud, d'acord amb el que preveu l'article 68 de la Llei 39/2015, d'1 d'octubre, del procediment administratiu comú de les administracions públiques.  
3. La resolució d'adjudicació i concessió de les ajudes es publicarà segons els termes establits en l'article 12 de l'ordre de bases.  
  
Huité. Abonament de les ajudes  
L'abonament de les ajudes s'efectuarà en un sol pagament, a través del corresponent compte bancari presentat en el document de domiciliació bancària (annex II de la present resolució).  
Tota alteració de les condicions tingudes en compte per a la concessió de les ajudes podrà donar lloc a la modificació de la resolució de concessió.  
  
Nové. Obligacions de les beneficiàries i pèrdua de la subvenció  
1. Les alumnes beneficiàries de les ajudes objecte d'aquesta convocatòria compliran les obligacions establides en els articles 2, 3 i 15 de l'ordre de bases. Així mateix, quan la beneficiària es trobe en qualsevol de les circumstàncies descrites en l'article 15.1 de l'ordre de bases, la direcció del centre comunicarà a la Direcció General de Formació Professional i Ensenyaments de Règim Especial la dita circumstància.  
  
2. Les sol·licitants que es troben en qualsevol de les circumstàncies descrites en l'article 15 de l'ordre de bases tindrà com a conseqüència bé la revocació o bé pèrdua dels drets, en els termes establits en la dita ordre.  
  
DISPOSICIÓ FINAL  
  
Única. Producció d'efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) Recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 10 d'abril de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
  
ANNEX V  
Certificat del centre educatiu  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_, director/a del centre\_\_\_\_\_\_\_\_\_\_\_, amb domicili\_\_\_\_\_\_\_\_\_\_\_\_\_\_, localitat\_\_\_\_\_\_\_\_\_\_\_\_\_, província \_\_\_\_\_\_\_\_\_\_\_\_\_\_\_\_\_\_,  
CERTIFIQUE:  
Que l'alumna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ha estat matriculada en el curs escolar 2018/2019 per primera vegada en el primer curs del cicle formatiu de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, corresponent a la família professional de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i que les dades que figuren en aquest imprés van ser confrontades amb els documents corresponents.  
Així mateix, l'alumna reuneix la resta de requisits establits en la convocatòria de subvencions (DOGV núm.\_\_\_ de data \_\_.\_\_.\_\_\_) per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles, del curs 2018/2019, que són els següents:  
 L'alumna ha seguit les avaluacions contínues durant el curs escolar, no renuncia a continuar els estudis i ha superat un mínim de mòduls professionals la duració dels quals, en còmput anual durant el primer any, és equivalent a 450 hores.  
El/la director/a  
  
  
Segell del centre  
Les dades personals contingudes en aquest imprés podran ser incloses en un fitxer per al seu tractament per la Conselleria d'Educació, Investigació, Cultura i Esport, en l'ús de les funcions pròpies que té atribuïdes en l'àmbit de les seues competències, i podrà dirigir-se a qualsevol òrgan d'aquesta per a exercitar els drets d'accés, rectificació, cancel·lació i oposició, segons el que disposa la Llei orgànica 3/2018, de 5 de desembre, de Protecció de dades personals i garantia dels drets digitals (BOE núm. 294, de 6 de desembre de 2018).